  Виталий Пронин Удмурт Республикаысь гидрометеорология станциысь специалистъёслэн эскеремзыя тол вылэ кизем юос пӧлысь та дырлы 49 процентэз шоро-куспо будэ, 51 процентэз умой кӧлэ.Сӥзьылзэ беромыса кизем юослэн оглюкетсы гинэ пурысьтаны быгатозы. Угось, сентябрь толэзе трос зориз, нош кот муын висёнъёс ӝог вӧлмо.2011-тӥ арын валэс юос ӧжытгес киземын, ваньмыз 88 сюрс гектар. Со пӧлысь 12 сюрс гектарез чабей, 75 сюрсэз ӟег, 1 сюрс гектарзэ басьтэ трикале будос. ӟеген, чабеен выжыятэм культура Россиын 2000-тӥ арысен эскериське ни. Ассэ умоен возьматэ, трос но бадӟымесь тысьёсыз, уг выды. Удмуртиын та сортъёсын ужало Пичи Пурга ёросысь «Родина» но «Первый май», Эгра ёросысь «Зуринский Агрокомплекс», Можга ёросысь «Родина» эштосъёс. Толйись ӟег республикаын 6 сорт, чабей - 3. Ваньзы бадӟым урожай сётыны кулэ.Иван АРКАШЕВ.  